CELEX: 42010D0629
Language: lt
Date: 1287532800000
Title: 2010/629/ES: 2010 m. spalio 20 d. Valstybių narių vyriausybių atstovų sprendimas dėl Bendrojo Teismo teisėjo skyrimo

22.10.2010   
            
            
               LT
            
            
               Europos Sąjungos oficialusis leidinys
            
            
               L 278/29
            
         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2010 m. spalio 20 d.
   dėl Bendrojo Teismo teisėjo skyrimo
   (2010/629/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   kadangi:
   
               (1)
            
            
               Pagal Sutarčių nuostatas kas treji metai turėtų būti keičiama dalis Bendrojo Teismo teisėjų. Laikotarpiui nuo 2010 m. rugsėjo 1 d. iki 2016 m. rugpjūčio 31 d. reikėjo skirti keturiolika Bendrojo Teismo teisėjų.
            
         
               (2)
            
            
               Sprendimais 2010/362/ES (1) ir 2010/400/ES (2) valstybių narių vyriausybių atstovų konferencija pirmiau nurodytam laikotarpiui paskyrė dvylika Bendrojo Teismo teisėjų.
            
         
               (3)
            
            
               Kol bus užbaigta teisėjų skyrimo į dvi likusias laisvas vietas procedūra pagal Sutarties dėl Europos Sąjungos veikimo nuostatas, Mihalis VILARAS ir Valeriu CIUCĂ, kurie buvo skirti teisėjais atitinkamai 2004 m. rugsėjo 1 d. ir 2007 m. sausio 1 d., toliau eina savo pareigas iki 2010 m. rugpjūčio 31 d.
            
         
               (4)
            
            
               Graikijos Vyriausybė pasiūlė Dimitrios GRATSIAS kandidatūrą Bendrojo Teismo teisėjo pareigoms užimti. Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl šio kandidato tinkamumo eiti Bendrojo Teismo teisėjo pareigas.
            
         
               (5)
            
            
               Todėl reikėtų paskirti Bendrojo Teismo teisėją laikotarpiui nuo 2010 m. spalio 25 d. iki 2016 m. rugpjūčio 31 d.; teisėjas į likusią laisvą vietą bus paskirtas vėliau,
            
         PRIĖMĖ ŠĮ SPRENDIMĄ:
   1 straipsnis
   Dimitrios GRATSIAS skiriamas Bendrojo Teismo teisėju laikotarpiui nuo 2010 m. spalio 25 d. iki 2016 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2010 m. spalio 20 d.
      
         
            Tarybos vardu
         
         
            Pirmininkas
         
         J. De RUYT
      
   
   
      (1)  OL L 163, 2010 6 30, p. 41.
   
      (2)  OL L 186, 2010 7 20, p. 29.